அதனால் மனம் உடைந்த அசோக்குமார் இன்று காலையில் குடும்பத்துடன் நெல்லை ஆட்சியர் அலுவலகத்துக்கு வந்தார். அவர் குடும்பத்துடன் தீக்குளிக்க முயற்சி செய்ததை அறிந்த போலீஸார் அவரை பிடித்து எச்சரித்து அனுப்பினர். இந்த நிலையில், மாலை 5 மணிக்கு மீண்டும் நெல்லை ஆட்சியர் அலுவலகத்துக்குக் குடும்பத்துடன் வந்த அசோக்குமார், யாரும் எதிர்பாராத வகையில், தன் மீதும் மனைவி மற்றும் குழந்தைகள் மீதும் மண்ணெண்ணை ஊற்றி தீவைக்க முயற்சி செய்தார். முன்னதாக, குடும்பத்துடன் அனைவரும் விஷம் குடித்தனர்.